אליזה קלפהק

הרבה  אֶלִיזָה קלַפְּהֶק  (בגרמנית: Elisa Klapheck; נולדה ב-10 בדצמבר 1962 בדיסלדורף, שבגרמניה) היא רבה רפורמית בקהילה היהודית של פרנקפורט ופרופסור ללימודי יהדות באוניברסיטת פאדרבורן.

ביוגרפיה
אליזה קלפהק נולדה בדיסלדורף, ללילו לאנג, יהודייה ילידת רוטרדם, ולקונרד קלפהק, צייר גרמני, שהתגייר מאוחר יותר.

גדלה בדיסלדורף ובהולנד. למדה מדע המדינה, משפטים ויהדות באוניברסיטאות ניימכן, המבורג וברלין. לאחר מכן עבדה כעיתונאית ועורכת בדי טאגסצייטונג ו-Tagesspiegel.

בשנת 1997 נבחרה לשמש כדוברת הכתובה של הקהילה היהודית בברלין וערכה גם את כתב העת של הקהילה.

בשנת 1999 יזמה עם שתי נשים נוספות את "בית דבורה" , סימפוזיון שנערך בברלין, בו נפגשו רבניות, חזניות וחוקרות יהדות. באותה שנה פרסמה קלפהק ביוגרפיה על רגינה יונאס, הרבה הראשונה בגרמניה ובעולם.

קלפהק הוסמכה לרבנות ב-2004 בארצות הברית ובשנים 2005–2009 שימשה כרבה הראשונה בקהילת "בית החידוש" באמסטרדם.
בית החידוש היא קהילה עצמאית לבעלי רקע יהודי, מצד האם או מצד האב.

בשנת 2009 חזרה קלפהק לגרמניה ומאז היא רבה של "המניין השוויוני" בפרנקפורט על המיין.

הסרט התיעודי הגרמני "קול אשה: הרב הוא אשה" משנת 2010 מתעד ארבע רבניות, קלפהק ביניהן.

קלפהק חברה במועצת הרבנים של גרמניה (ARK) וכותבת בקביעות על נושאים רבניים בעיתון הקהילה היהודית של גרמניה.

ספריה בגרמנית
 Fräulein Rabbiner Jonas. Kann die Frau das rabbinische Amt bekleiden?, ברלין 1999.
 Regina Jonas. Die weltweit erste Rabbinerin., ברלין 2003.
 So bin ich Rabbinerin geworden. Jüdische Herausforderungen hier und jetzt, פרייבורג 2005.
 Bertha Pappenheim: Gebete, Prayer, ברלין 2005.
 Margarete Susman und ihr jüdischer Beitrag zur politischen Philosophie., ברלין 2014.
 Machloket/Streitschriften 1. Säkulares Judentum aus religiöser Quelle, ברלין 2015.

קישורים חיצוניים
באנגלית
 KOLISHAH The Rabbi is a Woman . Rabbi Elisa Klapheck, a documentary film by Hannah Heer 
 Elisa Klapheck. In: Turning the Kaleidoscope: Perspectives on European Jewry.

Elisa Klapheck. In: Jewish Women: A Comprehensive Historical Encyclopedia.

בגרמנית
 אתר הבית של קלפהק
 Rabbinerin Elisa Klapheck ist-der-erste-grosse-glaeubiger-seiner-schoepfung-11586960.html www.faz.net
 Im Porträt keine Frau der leisen Töne  www.fr.de
 Ich bin für ein wehrhaftes Judentum  www.taz.de
 הספרים של אליזה קלפהק, בספרייה הלאומית של גרמניה 

הערות שוליים

:קטגוריה:ילידי 1962
:קטגוריה:רבניות
:קטגוריה:רבנים רפורמים גרמנים
:קטגוריה:יהודים גרמנים
:קטגוריה:סגל אוניברסיטאות בגרמניה

קטגוריה:רבניות רפורמיות
קטגוריה:רבנים גרמנים
קטגוריה:גרמניות שנולדו ב-1962
קטגוריה:גרמנים שנולדו ב-1962